Nogometna reprezentacija Zambije

**Nogometna reprezentacija Zambije** predstavlja Zambiju na međunarodnim nogometnim takmičenjima i pod kontrolom je nogometnog saveza Zambije (* 	Football Association of Zambia*). Reprezentacija ima nadimak *Chipolopolo* (bosanski: Meci).

Reprezentacija Zambije je šesnaest puta učestvovala na Afričkom kupu nacija. Najbolji plasman je ostvarila 2012. kada je postala prvak. Do sada se nije uspjela kvalificirati na Svjetsko prvenstvo u nogometu. Službeni stadion reprezentacije je Levy Mwanawasa.

## Historija 
Reprezentacija Zambije je svoju prvu utakmicu odigrala 1946. godine protiv Južne Rodezije (današnji Zimbabve). Pobijedila je sa 4-0. Nogometni savez Zambije je osnovan 1929. godine. Zambija postaje nezavisna država 1964. godine. Iste godine postaje članica FIFA-e i CAF-a.

Prvi plasman na završni turnir Afričkog kupa nacija ostvaruje 1974. godine. Prvenstvo se te godine održalo u Egiptu. Zambija je bila u grupi sa Egiptom, Ugandom i Obalom Slonovače. Svoju prvu utakmicu na Afričkom kupu nacija je odigrala protiv Obale Slonovače 2. maja 1974. godine. Pobijedila je sa 1-0, a historijski gol za reprezentaciju Zambije je postigao Simon Kaushi. Nakon tri odigrana susreta zauzela je drugo mjesto sa četiri osvojena boda. U polufinalu je igrala protiv Republike Kongo, te je pobijedila sa 4-2. Protivnik u finalu je bio Zair (današnja Demokratska Republika Kongo) koji je pobijedio sa 2-0.

Na naredni Afrički kup nacija 1976. godine koji se odigrao u Etiopiji ne uspjeva ostvariti plasman. 1978. godine na završnom turniru Afričkog kupa nacija koji se održao u Gani ispada već u  grupnoj fazi. Na prvenstvo koje se odigralo 1980. godine u Nigeriji ne ostvaruje plasman. Međutim, dobar rezultat ostvaruje za dvije godine na završnom turniru u Libiji kada osvaja treće mjesto. U polufinalu je poražena od domaćina Libije sa 2-1, a u borbi za treće mjesto biva bolja od Gane nakon penala sa 7-6. Do 1990. godine nije igrala značajniju ulogu na završnom turniru, međutim te godine na prvenstvu koje se odigralo u Alžiru osvaja treće mjesto. 

Prilikom putovanja na utakmicu protiv Senegala u Sjedinjene Američke Države 27. aprila 1993. godine reprezentaciju Zambije je zadesila jedna od najtežih avionskih nesreća. Avion se brzo nakon polijetanja srušio u Atlantski okean te je pritom poginulo svih 30 putnika od čega je bilo 18 reprezentativaca. Ubrzo nakon nesreće okupljena je nova reprezentacija koja je naredne godine sve iznenadila i stigla do finala Afričkog kupa nacija koje se održalo u Tunisu. U finalnom susretu poražena je od Nigerije sa 2-1. Dvije godine kasnije na prvenstvu u Južnoafričkoj Republici osvaja treće mjesto.

Na narednih sedam završnih turnira Afričkog kupa nacija reprezentacija Zambije nije ostvarila značajniji rezultat. Međutim, 2012. godine na prvenstvu koje se odigralo u Gabonu i Ekvatorijalnog Gvineji osvaja titulu, te tako ostvaruje svoj najbolji rezultat u historiji. U grupi je bila sa Ekvatorijalnom Gvinejom, Libijom i Senegalom. Završila je na prvom mjestu sa sedam osvojenih bodova. U četvrtini finala je igrala protiv Sudana, te bila bolja sa 3-0. U polufinalnoj utakmici pobjeđuje Ganu sa 1-0. Finalna utakmica se igrala 12. februara u Librevilleu, a protivnik Zambije je bila reprezentacija Obale Slonovače. Nakon regularnih 90. minuta i produžetaka nije bilo golova. U izvođenju penala Zambija je bila uspješnija sa 8-7, te tako postala prvak Afrike.

## Utakmice 
## Uspjesi 
:**Afrički kup nacija :**
::*Prvak (1): 2012
::*Drugoplasirani (2): 1974, 1994
:**COSAFA kup :**
::*Prvak (4): 1997, 1998, 2006, 2013
::*Drugoplasirani (4): 2004, 2005, 2007, 2009
:**CECAFA kup :**
::*Prvak (2): 1984, 1991
::*Drugoplasirani (5): 1976, 1977, 1978, 1988, 2006

## Trenutni sastav 
Datum: 19. novembar 2014.

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

|-----
! colspan="9" bgcolor="#B0D3FB" align="left"|
|----- bgcolor="#DFEDFD"

## Selektori
* Ante Bušelic (1971–76)
* Ted Virba (1977)
* Brian Tiler (1978–80)
* Ted Dumitru (1980–81)
* Ante Bušelic (1981–82)
* Bill McGarry (1982–83)
* Wieslaw Grabowski (1983–84)
* Jeff Butler (1984)
* Roy Mulenga (1984)

* Brightwell Banda (1984–86)
* Samuel Ndhlovu (1987–92)
* Moses Simwala (1993)
* Godfrey Chitalu (1993)
* Roald Poulsen (1993–94)
* Ian Porterfield (1994)
* Roald Poulsen (1994–96)
* Freddie Mwila (1996–97)
* George Mungwa (1997)

* Burkhard Ziese (1997–98)
* George Mungwa (1998)
* Obby Kapita (1998)
* Fighton Simukonda (1998)
* Ben Bamfuchile (1999–00)
* George Mungwa (2000)
* Jan Brouwer (2001)
* Roald Poulsen (2002)

* Patrick Phiri (2002–03)
* Kalusha Bwalya (2003–06)
* Patrick Phiri (2006–08)
* Hervé Renard (2008–10)
* Dario Bonetti (2010–11)
* Hervé Renard (2011–2013)
* Patrice Beaumelle (2013–2014)
* Honour Janza (2014-)

## Reference 
## Vanjski linkovi 
* Zvanična stranica nogometnog saveza Zambije 
* Zambija  na FIFA.com

*